Letná škola esperanta

Letná škola esperanta (, skratka SES) je najväčšie medzinárodné podujatie zamerané na výučbu esperanta. Každoročne od roku 2007 sa koná na Slovensku s výnimkou v 2014, keď okrem Slovenska prebehlo aj v Rusku.  Okrem samotnej výučby je súčasťou podujatia sprievodný kultúrno-zábavný program.

Letnú školu esperanta organizuje E@I a Slovenská esperantská mládež, pričom prvé ročníky spoluorganizovalo lernu! a neskôr aj mestá v ktorých sa podujatie konalo a, v prípade ruského SESu, ruské esperantské organizácie. Záštitu nad podujatím prebrali vrcholné esperantské organizácie Svetový esperantský zväz (UEA) a Celosvetová esperantská mládežnícka organizácia (TEJO), ministri školstva Slovenskej republiky, predseda samosprávneho kraju a primátori hostiteľských miest. Desiaty ročník sa uskutočnil 11. až 19. júla 2015 v Martine.

História

Začiatky 

Prvý ročník SESu, ešte pod názvom Slovanská škola esperanta (), sa uskutočnil v roku 2007. Organizovaný bol Petrom Balážom. Na vtedajšom ročníku v Pribyline sa zúčastnilo vyše 60 ľudí z 11 krajín.

V roku 2008 organizovanie prebrala E@I za pomoci Slovenskej esperantskej mládeže a názov bol zmenený na doteraz používaný názov Letná škola esperanta.

Ročník 2011 

Ročníka 2011 konaného v Nitre sa zúčastnilo 191 účastníkov z 28 krajín. V tomto ročníku sa tiež uskutočnil seminár pre učiteľov esperanta "Krídla ťažkého vetra" (), na ktorom sa zúčastnili traja záujemcovia o vyučovanie zo Slovenska. Súčasťou 5. ročníka bol aj kultúrny a spoločenský program: vystúpili napríklad hudobná skupina La Perdita Generacio zo Švédska, litovská rodinná skupina Asorti a kubánsky hudobník Julian.

Ročník 2012 
Záštitu nad šiestym ročníkom prebral Dušan Čaplovič, minister školstva, vedy, výskumu a športu SR, a Jozef Dvonč, primátor Nitry. Uskutočnil sa v dňoch 21. do 29. júla 2012 v študentskom domove Zobor v Nitre. Účastníci boli rozdelení do skupín podľa úrovní Spoločného európskeho referenčného rámca pre jazykové znalosti. Okrem toho mali možnosť podľa týchto úrovní skladať skúšky. Počet prihlásených 300 účastníkov podľa medializovanej správy z 11. júla 2012 o stovku prevyšoval predchádzajúci ročník. Akcie sa zúčastnilo 250 ľudí z 23 krajín.

Ročník 2013 
Záštitu nad siedmym ročníkom prebral Dušan Čaplovič, minister školstva, vedy, výskumu a športu SR, Juraj Blanár, predseda Žilinského samosprávneho kraja, a Andrej Hrnčiar, primátor mesta Martin. Uskutočnil sa v dňoch 12. do 20. júla 2013 v univerzitnom študentskom domove Jesseniovej lekárskej fakulty a hneď vedľa ležiacej Strednej priemyselnej škole. Súčasťou podujatia bol aj kultúrny a spoločenský program: okrem esperantských hudobných skupin výstupil aj slovenský rockový spevák Peter Bažík so skupinou S.H.O.P., ktorí si pripravili aj 2 pesničky v esperante. Ročníka sa zúčastnilo 230 ľudí z 27 krajín.

Počas tohto ročníka bola prvýkrát zvýšená cena mäsitej stravy v porovnaní s vegetariánskou a vegánskou stravou, a to o 1 euro denne. Organizátori toto navýšenie nazvali „daň z krutosti“ (), čo vyvolalo búrlivé reakcie na fóre lernu! (spoluorganizátor) a nezávislom informačnom portáli Libera Folio. Peter Baláž, hlavný organizátor podujatia a iniciátor tejto „dane“, verejne obhajoval svoje rozhodnutie:

O niekoľko dní organizátori zmenili názov z „daň z krutosti“ na „zelená zľava“ a ospravedlnili sa tým, ktorí sa urazili kvôli názvu. Zároveň bola prirážka za mäsitú stravu zmenená na zľavu pre bezmasitú stravu.

Ročník 2014 

V roku 2014 sa SES prvýkrát konal na dvoch rôznych miestach. Záštitu nad oboma podujatiami prebrali Svetový esperantský zväz (UEA) a Celosvetová esperantská mládežnícka organizácia (TEJO).

12. až 20. júla prebehol v Nitre, ktorá bola jedným zo spoluorganizátorov. Záštitu prebrali Dušan Čaplovič, minister školstva, vedy, výskumu a športu SR, Milan Bielica, predseda Nitrianskeho samosprávneho kraja a Jozef Dvonč, primátor Nitry. Do programu bol prvýkrát zaradený špeciálny kurz esperantskej literatúry a kultúry, ktorý prebiehal počas celého týždňa paralelne s jazykovou výukou. Viedli ho uznávaní esperantskí básnici Jorge Camacho a Nicola Ruggiero. Obaja boli za svoju predchádzajúcu činnosť ocenený v Beletrických súťažiach UEA (), Camacho založil beletrickú revue Beletra Almanako a Ruggiero predsedal Zväzu esperantojazyčných spisovateľov ().

17. až 25. augusta prebehol 9. SES v dedine Koltyševo, blízko Moskvy v Rusku, prvý raz mimo Slovenska. V organizačnom tíme bola okrem E@I aj Moskovská esperantská asociácia MASI a Ruský esperantský zväz.

Pôvodne mal byť SES organizovaný aj v Brazílii, nakoniec sa tam neuskutočnil.

Ročník 2015 
Roku 2015 sa v Martine od 11. do 19. júla konal 10. SES. Záštitu prebrali svetové esperantské organizácie UEA a TEJO, minister školstva SR Juraj Draxler, predseda Žilinského samosprávneho kraju Juraj Blanár a primátor mesta Martin Andrej Hrnčiar.

Kurz esperantskej literatúry a kultúry viedli Nicola Ruggiero a Russ Williams. Russ Williams, pôvodom zo Spojených štátov žijúci v Poľsku, je spisovateľ a prekladateľ, laureát beletristickej prekladateľskej súťaže LIRO v 2004.

Ročník 2016 
V 2016 sa SES plánovane neuskutočnil. Organizátory namiesto toto organizovali Svetový kongres esperanta 2016.

Ročník 2017 
11. SES sa uskutočnil 15.-23. júla 2017 v Banskej Štiavnici.

Ročník 2018 
12. SES sa uskutočnil 14.-22. júla 2018 v Liptovskom Mikuláši.

Vyučovali títo učitelia:
 Víctor Solé - A1
 Christophe Chazarein - A2/B1
 Nina Pietuchowska - A2/B1
 Arina Osipova - B2
 Tim Morley - B2
 Konstantin Tikhomirov - C1/C2
 Michail Bronštejn - Esperantská literatúra a kultúra
 Alexander Korženkov - História esperanta

Ročník 2019 
13. SES sa uskutočnil 12.-20. júla 2019 v Nitre. Dokopy sa zúčastnilo 164 ľudí z 30 krajín. Počas toho ročníka sa ako sprievodné podujatie prvýkrát uskutočnil hackathon , počas ktorého účastníci tvorili počítačové programy a hry s esperantskou tematikou.

Ročník 2020 
14. SES bol plánovaný od 18. do 26. júla 2020 v meste Kroměříž v Česku. Malo teda ísť o 2. SES mimo Slovenska.

Kvôli pandémii koronavírusu SARS-CoV-2 sa organizátory rozhodli zmeniť formu SES-u 2020 z osobnej na virtuálnu. Dátum ostal rovnaký.

Referencie

Pozri aj 
 lernu!

Iné projekty

Externé odkazy 
 
 ''Spravodlivé esperanto - reportáž TV Markíza o SES 2014 v Nitre

Zdroj 

Esperanto na Slovensku
Esperantské stretnutia
Letné školy